
[bookmark: _Toc12494][bookmark: _Hlk204235058]1.USTROJSTVO RADA
[bookmark: _Toc32124]1.1.UVOD
Dječji vrtić Ogledalce Ernestinovo (u daljnjem tekstu: vrtić) ustanova je za odgoj i obrazovanje djece predškolske dobi koja provodi programe odgoja, obrazovanja, zdravstvene zaštite, prehrane i socijalne skrbi djece od navršene godine dana do polaska u školu.
Dječji vrtić Ogledalce Ernestinovo ustrojen je kao samostalna organizacija, unutar koje su područja istih i raznovrsnih poslova razvrstana na:
-odgojno-obrazovni rad
-vođenje poslova vrtića
-program njege, zdravstvene zaštite i prehrane djece
-poslove unaprjeđenja odgojno-obrazovnog rada
Dječji vrtić Ogledalce Ernestinovo svoju djelatnost ostvaruje u Ernestinovu – Školska 4,  Ernestinovo, u kojem su ustrojene: 
· 3 vrtićke skupine za djecu u dobi od 3 godine do polaska u školu 
· 2 jasličke skupine za djecu u dobi od 1 do 3 godine
Odgojno-obrazovni rad u matičnom vrtiću u Ernestinovu  u protekloj pedagoškoj godini odvijao se od 1. rujna 2025. godine do 31. kolovoza 2026. godine. 
U skladu s potrebama roditelja, Vrtić je i tijekom ljetnog perioda organizirao odgojno-obrazovni rad.
Tijekom srpnja i kolovoza zbog ispisa djece predškolaca odgojno – obrazovni rad provodimo u 4 skupine: dvije jasličke i dvije vrtićke.
Rad vrtića ustrojen je prema redovitom cjelodnevnom 10 satnom programu za koji smo dobili suglasnost MZO; KLASA: 601-02/20-03/00443, URBROJ:533-05-20-0005 od 26. kolovoza 2020. g. te radno vrijeme glasi od 6,00 do 16,30.  

[bookmark: _Toc23106]1.2. STRUKTURA ZAPOSLENIH
Odgojitelji i stručni suradnici obavljaju poslove vezane odgojno-obrazovnim programima, potrebama i interesima djece te promicanjem stručno-pedagoškog rada vrtića.
Odgojiteljsko-pedagošku službu čine: odgojiteljice, psihologinja, pedagoginja, zdravstvena voditeljica, voditeljica Kraćeg programa engleskog jezika i ravnateljica.
Pomoćno - tehničku službu čini servirka, spremačica i računovodstveni djelatnik.
Tablica 1.
	redni broj
	radno mjesto
	broj izvršitelja
	radno vrijeme

	1.
	ravnatelj
	1
	puno

	2.
	odgojitelj na neodređeno vrijeme
	5
	puno

	3.
	odgojitelj u kraćem programu engleskog jezika na određeno
	1
	puno

	4.
	odgojitelji na određeno vrijeme
	3
	puno

	5.
	odgojitelji/pripravnici
	1
	puno

	6.
	servirka
	1
	puno

	7.
	spremačica
	1
	puno

	8.
	pedagog
	1
	20 sati tjedno

	9.
	psiholog
	1
	dopunski rad
10 sati tjedno

	10.
	zdravstveni voditelj
	1
	dopunski rad
4 sata tjedno

	11.
	računovodstveni djelatnik
	1
	15 sati tjedno

	
	ukupno
	17
	



[bookmark: _Toc22577]1.3. ODGOJNO-OBRAZOVNE SKUPINE, BROJ DJECE I VRSTE PROGRAMA
Tablica 2.
	
redni broj

	
odgojno-obrazovna skupina

	
broj djece
	
broj odgojitelja
	
vrsta programa


	1.
	Mlađa mješovita jaslička skupina
	12
	2
	10 - satni

	2.
	Starija mješovita jaslička skupina
	15
	2
	10 - satni

	3.

	 Mlađa mješovita skupina 3-4
	20
	2
	10-satni

	4.
	Srednja mješovita skupina 4-5
	20
	2
	10 - satni

	5.
	Starija mješovita skupina
	20
	2
	10 - satni

	
	
	87
	10
	



· Djeca polaznici Kraćeg programa predškole integrirani su u stariju skupinu 
-Kraći program predškole: 3

Zapošljavanje radnika obavlja se sukladno Zakonu o predškolskom odgoju i obrazovanju (NN 10/97, 107/07, 94/13, 98/19 i 57/22), Zakonu o radu (NN 93/14, 127/17,98/19, 151/22, 64/23), Državnom pedagoškom standardu predškolskog odgoja i obrazovanja (NN63/08, 90/10,) i Pravilniku o vrsti i stupnju stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 145/24).




[bookmark: _Toc19343]2. MATERIJALNI UVJETI RADA 
 MATERIJALNI UVJETI
Tijekom godine smo osiguravali materijalne i tehničke uvjete kako bi se cjelokupna djelatnost ostvarivala kvalitetno, skrbeći o razini sigurnosti i kvaliteti života djece i radnika. Vrtić je u više navrata nabavljao likovni i didaktički materijal za potrebe rada svih skupina, knjižni fond dopunili smo novim slikovnicama, enciklopedijama te stručnom literaturom. Vršen je popravak i održavanje postojećih sanitarnih čvorova te sprava na dječjem igralištu.
Dječji vrtić Ogledalce Ernestinovo sudjeluje  kao partner Općine Ernestinovo, u projektu “Aktivni u vrtiću” koji je financiran sredstvima Ministarstva demografije i useljeništva  kroz „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama”. Kroz projekt djeci su osigurana dva posjeta kinu, dvije kazališne predstave u Dječjem kazalištu Branka Mihaljevića, škola klizanja, Kraći dramsko – scenski program, Engleska radionica, Kraći program za rad s potencijalno darovitom djecom, Škola matematike Numicon.
Kako bismo sigurnost u vrtiću postavili na višu razinu poboljšan je sigurnosni sustav vrtića: postavljena je još jedna kamera na hodniku te ih sada imamo 7.

[bookmark: _Toc27684]2.1. DIDAKTIKA
Opremanje odgojnih skupina didaktičkim materijalom jedan je od trajnih zadataka u našem radu. I ove godine obnovljena je i nadopunjena didaktika u svim skupinama.

[bookmark: _Toc5063]2.2. IZVORI SREDSTAVA
Izvori sredstava financiranja vrtića:
· sredstvima Proračuna Općine Ernestinovo
· vlastitim sredstvima vrtića od uplata roditelja i općina
· sredstva za fiskalnu održivost dječjih vrtića



[bookmark: _Toc21610]3. NJEGA I SKRB ZA TJELESNI RAST I    ZDRAVLJE DJECE

[bookmark: _Toc12491]3.1.PREHRANA
Pravilna prehrana s raznovrsnim namirnicama, te dovoljnim brojem pravilno planiranih obroka osigurava pravilan rast i razvoj predškolske djece te temelj zdravim prehrambenim navikama. U predškolskim ustanovama prehrana je regulirana Programom zdravstvene zaštite djece i higijene. Osim kvalitetne prehrane potrebno je kod djece potaknuti i usvajanje prehrambenih navika što je demonstrirano i odrađeno u okvirima radionice “Pravilne prehrambene navike.”
Prehrana djece u svim vrtićkim skupinama uključuje:
 doručak, užinu, ručak i drugu užinu u cjelodnevnom programu (10 sati)
Jelovnici uključuju kombinaciju kvalitetnih bjelančevina, mliječnih proizvoda te cjelovitih žitarica, povrća i svježeg sezonskog voća. Djeci je tijekom cijelog boravka u vrtiću dostupna svježa voda. Dostupno je nekoliko vrsta kruha i mlijeka. Jelovnik se mijenja i nadopunjuje svaka 3 mjeseca. Zdravstvena voditeljica predlaže izmjene jelovnika. Za djecu sa posebnim prehrambenim potrebama i alergijama na pojedine alergene zdravstvena voditeljica sastavlja poseban jelovnik. Svakodnevno se mjeri temperatura obroka. Prati se način i skladištenje robe te kontrola svježine i kvalitete namirnica.  
[bookmark: _Toc12792]3.2.HIGIJENA I ZDRAVSTVENA ZAŠTITA
Na području higijensko zdravstvene zaštite provodi se redovita kontrola sanitarne i higijensko-epidemiološke službe u kontroli namirnica i vode, te uzimanje brisova mikrobiološke čistoće zbog zdravstvene ispravnosti.
Obvezne DDD mjere provode se dva puta godišnje. Ukoliko se pokaže potreba broj provođenja mjera će se povećati. Tijekom pedagoške godine planirani su, realizirani i evidentirani sanitarni pregledi djelatnika, prema zakonskim odredbama, jednom u godini. 
Svi odgojitelji Dječjeg vrtića Ogledalce Ernestinovo obavili su zdravstveni pregled u klinici Medros u Osijeku.
Zaštitu na radu te zaštitu od požara polagali su novi zaposlenici. 
Kontinuirano je nadzirano higijensko stanje vrtića i vrtićkog okoliša pri čemu je izvršena kontrola te poseban naglasak na opće stanje i čistoću objekta, način čišćenja te sredstva koja se upotrebljavaju. Prema protokolu i potrebama provodila se dezinfekcija i deratizacija, dezinsekcija. Redovito je provođeno zagrijavanje i prozračivanje prostora, hlađenje, adekvatno osvjetljenje, kao i mjere održavanja osobne higijene djelatnika i djece predškolske dobi.
Svakodnevnim poticanjem i pomaganjem u osamostaljivanju svakog djeteta u higijenskim navikama uspješna su postignuća kod svakog djeteta s obzirom na njegovu dob. Iz područja zdravstvenog odgoja, a s ciljem razvijanja pozitivnih higijenskih navika djece i djelatnika; provedene su radionice  “Pravilna higijena ruku” i “Oralna higijena”. 
Sustav HACCP-a primjenjuje se sukladno mogućnostima. Sve djelatnice poštuju usvojene programe čišćenja i dezinfekcije, nošenja zaštitne odjeće i obuće te higijenske upute.

[bookmark: _Toc22513]3.3.PODRUČJE ZDRAVSTVENE ZAŠTITE
Prilikom upisa nove djece, evidentirane su potrebne informacije o njihovom zdravstvenom i razvojnom statusu. Prije upisa djeteta u vrtić provedena je evidencija priloženih potvrda o obaveznom sistematskom pregledu pedijatra i cijepnom kartonu. U suradnji s pedagoginjom, psihologinjom i zdravstvenom voditeljicom izvršeno je promatranje početnog stanja u skupini.
Prema programu praćenja prehrambenog zdravlja djece izvršeno je antropometrijsko mjerenje u listopadu i lipnju. 
Odgajatelji i roditelji su pravovremeno dobili upute o stanju zdravlja zbog kojih dijete ne smije boraviti u vrtiću kao i o važnosti donošenja ispričnice nakon posjeta pedijatru zbog bolesti djeteta. Pri evidenciji izostanaka djece jasličke i predškolske dobi redovito su evidentirani izostanci koji su zahtijevali izostanak iz vrtića zbog bolesnih stanja. Učestala oboljenja obuhvatila su akutne infekcije donjeg dišnog sustava (pod šifrom J00-J20), respiratorna oboljenja (šifra od A00-A09), bolesti oka koje se odnose na konjuktivitise (B00-B09), kožne bolesti (L20-L30), bolesti i upale srednjeg uha (H50 i H65.0). Učestala oboljenja zbog probavnih bolesti odnosila su se na A08- virusne i specifične crijevne infekcije; K59.1- dijareja; R11- mučnina i povraćanje; K63- ostale bolesti crijeva. Zabilježeno je nekoliko slučajeva Pedikuloze vlasišta (B85.0) i 2 slučaja Scabiesa (B86). Zabilježeno je više djece oboljele od varicella zoster virusa, tj. vodenih kozica (B01.R05 i R50). 
Tijekom razdoblja 2025.-2026. evidentirano je ukupno 8 lakših ozljeda. Ozljede nisu imale teže posljedice za zdravlje, na vrijeme su uočene, provedene su mjere zdravstvene zaštite, evidencija ozljeda, suradnja te pravovremeno obavještavanje ravnateljice, zdravstvene voditeljice i roditelja. Dvije od navedenih ozljeda zahtijevale su odlazak na specijalistički pregled pri čemu je dijete zbrinuto i otpušteno isti dan.







[bookmark: _Toc25657]4.ODGOJNO OBRAZOVNI RAD
[bookmark: _Toc5304]4.1.VRSTE PROGRAMSKIH OPREDJELJENJA I PRAĆENJE ODGOJNO-OBRAZOVNOG PROCESA
Redoviti odgojno-obrazovni rad realizira se kroz različite programe. Osobni potencijali i kreativnost odgojitelja te struktura odgojno-obrazovne skupine poseban je identifikacijski element koji čini svaku skupinu posebnom.
U okviru svoje djelatnosti Dječji vrtić Ogledalce Ernestinovo u 2025./26.g. organizirao je i provodio:
· redovite programe njege, odgoja, obrazovanja, zdravstvene zaštite, prehrane i socijalne skrbi djece predškolske dobi od navršene jedne godine do polaska u školu, prilagođenim dobnim i razvojnim potrebama djece, njihovim mogućnostima i sposobnostima:
· cjelodnevne (10 sati) 
· program predškole – za djecu u godini prije polaska u školu koja nisu obuhvaćena nekim od redovnih programa vrtića 
· Kraće programe 
Program predškole za djecu u godini prije polaska u školu koja ne pohađaju neki od redovitih programa vrtića provodio se u našem vrtiću od 2.03.2026. godine do 29.05.2026.godine u trajanju od 150 sati. Program je obvezan za djecu i besplatan za roditelje. 
Osnovna zadaća Programa predškole je razvijanje i unaprjeđivanje tjelesnih, emocionalnih, spoznajnih i socijalnih potencijala djeteta te poticanje komunikacijskih vještina.
Program je verificiralo MZO (KLASA:601-02/21-01/05; URBROJ:533-05-21-02) 14. lipnja 2021. godine.
U 2025./26. godini upisano je 3 djece u Kraći program predškole te su integrirani u Stariju mješovitu vrtićku skupinu. 
Kraći program engleskog jezika za djecu starijih vrtićkih skupina provodio se tijekom cijele pedagoške godine u starijoj i predškolskoj vrtićkoj skupini s ukupnim brojem od 40 djece u dobi od 5 do 7 godina.
Osnovni cilj programa je stvarati adekvatne poticaje i okruženje za cjelokupni razvoj djeteta, posebno one kojima će se zadovoljiti djetetova potreba za učenjem stranog jezika, tako da se rano učenje engleskog jezika realizira kroz situacijski pristup rada s djecom.
Osnovne zadaće programa su pobuditi kod djece interes za učenjem engleskog  jezika kao i stvaranje navike slušanja, razumijevanja i komuniciranja na engleskom jeziku.
Program je verificiralo MZO (KLASA: 601-02/22-03/00403 ; URBROJ: 533-05-22-0008 od 8. kolovoza 2022. g.) 
Kraći sportski program 
Program je verificiralo MZOM (KLASA: 601-01/25-03/00383 ; URBROJ: 533-05-25-0004 od 10. lipnja 2025. g.) 
U ovoj pedagoškoj godini provodio se u tri skupine.
[bookmark: _Hlk145409989] Kraći dramsko-scenski program
U ovoj pedagoškoj godini nastavljamo s provedbom Kraćeg dramsko-scenskog programa koji je je verificiralo MZO,  6. lipnja 2022. g. KLASA: 601-01/22-03/00402, URBROJ: 533-05-22-0004.              
Kraći program odgojno – obrazovnog rada za potencijalno darovitu djecu predškolske dobi 
Kraći program odgojno – obrazovnog rada za potencijalno darovitu djecu predškolske dobi
verificiralo je MZOM, KLASA: 601-02/22-03/00793 ; URBROJ: 533-05-23-0008 21. travnja
2023. godine.
           
                  
[bookmark: _Toc21353]4.2. PROJEKTI I RADIONICE
Vodeći se interesima i razvojnim mogućnostima djece, uspješno je realizirano nekoliko tjednih i mjesečnih projekata: 
· 
31

· Domaće životinje 
· Čitaj mi
· Djeca svijeta- različiti, a isti
· Godišnja doba
· Pauci
· Kosti, fosili i minerali
· Srednji vijek
· Tjedan zdravlja
· Očuvanje prirode 
· Kukci
· Život iz jajeta
· Ptice
· U skladu s prirodom
· ZOO
· Zanimanja 
· Marijini obroci
· Škole za Afriku 
· Postcard and craft exchange
· Ruksak pun kulture 

 





[bookmark: _Toc30269]4.3.STRUČNO USAVRŠAVANJE
Stručno usavršavanje odgojitelja i stručnih suradnika bitan je i neizostavan dio kontinuiteta u njihovoj teorijskog izobrazbi, ali i važan put u stjecanju i primjeni novih znanja i vještina u svakodnevnom odgojno-obrazovnom radu.
Stručno usavršavanje odgojitelja i stručnih suradnika realizira se kroz praćenje stručne literature, edukacije, savjetovanja, razmjenu iskustava, stručne aktive i sl.
U sustavu trajnog učenja posebno mjesto zauzima refleksija. Ona se shvaća kao pokretačka sila odgojiteljeva stručnog rasta. Odgojitelji kontinuirano rade na svom profesionalnom razvoju sukladno Državnom pedagoškom standardu koji definira stručno usavršavanje kao trajno profesionalno napredovanje odgojitelja, stručnih suradnika i ravnatelja te drugih odgojno-obrazovnih radnika u dječjem vrtiću radi unapređenja odgojno-obrazovnog rada. 
Odgojiteljima uvid u rad, podršku i refleksiju odgojno – obrazovnog rada pruža stručni tim: pedagog, psiholog i zdravstveni voditelj. 

[bookmark: _Toc17078]4.3.1.ODGOJITELJSKA VIJEĆA TE STRUČNI AKTIVI
Tijekom pedagoške godine održano je 5 Odgojiteljskih vijeća na kojima se raspravljalo o aktualnim događanjima u vrtiću. Stručni suradnici i vanjski suradnici na odgojiteljskim vijećima održali su predavanja: Rad pedagoga u dječjem vrtiću, Rad psihologa u dječjem vrtiću, Pisanje pedagoške dokumentacije odgojno-obrazovne skupine i Prostorno materijalno okruženje u jaslicama i vrtiću.
ODGOJITELJSKA VIJEĆA 
	Naziv/tema stručnog vijeća
	Datum
	Nositelj

	1. Odgojiteljsko vijeće
	22. rujna 2025. 
	Dječji vrtić Ogledalce Ernestinovo 

	2. Odgojiteljsko vijeće
	11. studenog 2025. 
	Dječji vrtić Ogledalce Ernestinovo 

	3. Odgojiteljsko vijeće 
	18. veljače 2026. 
	Dječji vrtić Ogledalce Ernestinovo 

	4. Odgojiteljsko vijeće 
	21. travnja 2026.
	Dječji vrtić Ogledalce Ernestinovo 

	5. Odgojiteljsko vijeće 
	24. kolovoza 2026.
	Dječji vrtić Ogledalce Ernestinovo 






[bookmark: _Toc2394]4.3.2.STRUČNI SKUPOVI I RADIONICE U USTANOVI I IZVAN NJE

SEMINARI I STRUČNI SKUPOVI U USTANOVI I IZVAN NJE

	DJELATNIK
	ORGANIZATOR
	MJESTO I VRIJEME
	KATEGORIJA
(TEMA)

	Delinac, Zvjezdana 
	Trafiki
	Online 
	Vrtić na biciklu 

	
	Žaruljica
	Online 
	Ekrani u predškolskoj dobi 

	
	Odgojitelji u akciji 
	Online 
	Uspješan kraj pedagoške godine bez stresa 

	
	KoHo pedagogija 
	Online 
	Digitalna jabuka 

	
	KoHo pedagogija 
	Online 
	Kako spojiti Uskrs i znanost- pokusi koji osvajaju djecu 

	
	KoHo pedagogija 
	Online 
	Dan zaljubljenih- čarolija srca u učioni 

	
	KoHo pedagogija 
	Online 
	Planiranje aktivnosti s djecom u vrtiću 

	
	KoHo pedagogija 
	Online 
	Suradnja unutar vrtića: komunikacija, timski rad i odnosi 

	
	Odgojitelji u akciji 
	Online 
	Unutarnje dijete i obrasci ponašanja u odrasloj dobi 

	
	Dokkica
	Online 
	Razvoj fine motorike i priprema za pisanje 
Prevencija burnouta kod odgojitelja
Pokret kao ulat učenja 
Senzorna integracija 

	Đogaš, Anabela
	Igor Kuhar 
	Online, 24.9.2025.
	Samoregulacija: Temelj cjeloživotnog razvoja

	
	Vedrana Mikac Pejić
	Online, 12.1.-16.1.2026.
	Numicon matematika 

	
	Aktivnost+
	Online, 15.1.-18.1.2026.
	Zona optimalnog razvoja 

	
	Odgojitelji u akciji
	Online, 27.1.2026.
	Uspješan kraj pedagoške godine bez stresa 

	
	Aktivnost+
	Online, 13.5.2026.
	Aktivnosti koje potiču razvoj mozga 

	
	Dokkica
	Online, 26.5.-29.5.2026.
	Edukacija za jačanje kapaciteta u radu s djecom s teškoćama u razvoju 

	Milović, Nina 
	KoHo pedagogija
	Online, 11. i 12.9. 2025.
	Prvi koraci u vrtiću- vodič za nestručne zamjene 

	
	Edulist edukacije
	Online, 19.-27.10. 2025.
	Dječji razvoj i odnos s djecom

	
	Edulist edukacije
	Online, 20. i 26.11. 2025.
	Agresivno ponašanje djece

	
	Igor Kuhar, dipl.psih.
	Online, 26.11.2025.
	Samoregulacija- temelj cjeloživotnog razvoja 

	
	KoHo pedagogija
	Online, 14.2.2026.
	Planiranje aktivnosti s djecom u vrtiću 

	
	KoHo pedagogija
	Online, 25.3.2026.
	Kako spojiti Uskrs i znanost- pokusi koji osvajaju djecu 

	
	Dokkica
	Online, 18.5.2026.
	Razvoj fine motorike i priprema za pisanje 

	
	Dokkica
	Online, 18.5.2026.
	Prevencija burnouta kod odgojitelja 

	
	Dokkica
	Online, 21.5.2026.
	Pokret kao alat učenja 

	
	Dokkica
	Online, 21.5.2026.
	Senzorna integracija 

	
	KoHo pedagogija
	Online, 18.5.2026.
	Virtuozna voda 

	Mađarac, Danijela
	AZOO
	rujan, 2025.
	Integrativna supervizija

	
	Vedrana Mikac Pejić
	Online, 12.1.-16.1.2026.
	Numicon matematika

	
	Filozofski fakultet Osijek
	Filozofski fakultet Osijek, 5.-7.2. 2026.
	Osnaživanje potencijala za preventivne aktivnosti u zajednici

	
	AZOO
	Našice, 25.3.2026.
	Smotra projekata u području Nacionalnoga programa odgoja i obrazovanja za ljudska prava i demokratsko građanstvo Vlade Republike Hrvatske

	
	AZOO
	Online, travanj 2026.
	Program za inkluzivno, podržavajuće i ravnopravno obrazovanje djece migrantskog podrijetla (PREMISE)

	
	Dokkica
	Online, 27.5.-29.5.2026.
	Edukacija za jačanje kapaciteta u radu s djecom s teškoćama u razvoju 

	Miškić, Ena 
	KoHo pedagogija
	online, 6.2.2026.
	Land art

	
	KoHo pedagogija
	online, 6.2.2026.
	Koktel umjetnika 

	
	KoHo pedagogija
	online, 8.2.2026.
	Kako spojiti Uskrs i znanost 

	
	KoHo pedagogija
	online, 10.2.2026.
	Dan zaljubljenih: čarolija malih srca u učionici

	
	KoHo pedagogija
	online, 12.2.2026.
	Zimska avantura pod pahuljama 

	Marković, Iris
	KoHo pedagogija
	Online, 28.4.2026.
	Artfulness

	
	Integrativni centar podrške 
	Putem interneta, 15.5.2026.
	Razvoj fine motorike i priprema za pisanje 

	
	Integrativni centar podrške 
	Putem interneta, 17.5.2026.
	Prevencija burnouta kod odgojtielja

	
	Integrativni centar podrške 
	Putem interneta, 20.5.2026.
	Pokret kao alat učenja

	
	Integrativni centar podrške 
	Putem interneta, 25.5.2026.
	Senzorna integracija

	Miškić, Monika
	Eduka
	webinar
14.11.2025.
	Zakon u vrtiću


	
	
	Webinar
27.2.2026.
	Zakon u vrtiću


	
	AZOO
	Online
Travanj, svibanj 2026.
	Program za inkluzivno, podržavajuće i ravnopravno obrazovanje djece migrantskog porijekla za RPOO

	
	Dokkica
	Online 5/2026.
	Razvoj fine motorike i priprema za pisanje

	
	
	Online 5/2026.
	Prevencija burnouta kod odgojitelja

	
	
	Online 5/2026.
	Pokret kao alat učenja

	
	
	Online 5/2026.
	Senzorna integracija

	Matanović, Ivana 
	Hrvatska psihološka komora
	Online, 14.10. 2025.
	Djeca, mladi i obitelj u riziku

	
	Hrvatska psihološka komora
	Online, 23.10. 2025.
	Stres, trauma i tugovanje

	
	Hrvatska psihološka komora
	Online, 12.11. 2025.
	Integrirani pristup u zaštiti od nasilja u obitelji i nasilja među djecom i mladima s posebnim osvrtom na položaj žrtve

	
	KOHO pedagogija
	Online, 02.01.2026.
	Planiranje aktivnosti s djecom u vrtiću

	
	Hrvatska psihološka komora
	Online, 16.02.2026.
	Odrednice izbora zanimanja i razvoja karijere mladih

	
	KOHO pedagogija
	Online, 25.02.2026.
	Kako spojiti Uskrs i znanost – pokusi koji osvajaju djecu

	
	KOHO pedagogija
	Online, 25.02.2026.
	Virtuozna voda

	
	KOHO pedagogija
	Online, 14.03.2026.
	Strategija rada s djecom koja imaju razvojne i zdravstvene teškoće

	
	Hrvatska psihološka komora
	Online, 16.03.2026.
	Pravno uređenje zaštite pacijenata u RH – psiholog kao čuvar prava pacijenata

	
	KOHO pedagogija
	Online, 08.04.2026.
	Komunikacija, jezik, govor- poticanje razvoja i prepoznavanje govornih razvojnih teškoća

	
	Klikeraj
	Online, 11.04.2026.
	Socioemocionalni razvoj darovitih učenika

	
	Hrvatska psihološka komora
	Online, 14.04.2026. 
	Uloga komunikacije i ljudskog faktora u pravosuđu i sustavu socijalne skrbi, s pravnog aspekta

	
	Hrvatska psihološka komora
	Online, 28.04.2026.
	Znanstveni dokazi u službi psihološke prakse: Kako povezati istraživanja, reproducibilnost i svakodnevni rad

	
	KOHO pedagogija
	Online, 06.05.2026
	Vjetrenjače osjećaja

	
	Centar za nestalu i zlostavljanu djecu
	Osijek, 15.05.2026.
	Psihosocijalni aspekti suvremenog roditeljstva

	
	Dokkica
	Online, svibanj 2026.
	Razvoj fine motorike i priprema za pisanje

	
	Dokkica
	Online, svibanj 2026.
	Prevencija burnouta kod odgojitelja

	
	Dokkica
	Online, svibanj 2026.
	Pokret kao alat učenja

	
	Dokkica
	Online, svibanj 2026.
	Senzorna integracija

	
	Hrvatska psihološka komora
	Online, 20.05.2026.
	Sukob – izazov ili prilika

	
	Edukacijsko-rehabilitacijski fakultet Sveučilišta u Zagrebu
	Online, 
kolovoz 2026.
	Selektivni mutizam u dječjoj dobi – procjena i podrška

	Zorić, Marija 
	Žaruljica 
	Online, 7.1.2026. 
	Ekrani u predškolskoj dobi 

	
	KoHo pedagogija 
	Online, 6.2.2026.
	Suradnja unutar vrtića; komunikacija, timski rad i odnosi 

	
	Odgojitelji u akciji 
	Online, 27.1.2026.
	Uspješan kraj pedagoške godine bez stresa

	
	KoHo pedagogija 
	Online, 6.9.2025. 
	Tragovima madeleine- višeosjetilne priče u vrtiću 

	
	KoHo pedagogija 
	Online, 3.10.2025.
	Matematika za vrtiće 

	
	Trafiki
	Online, 29.10.2025. 
	Vrtić na biciklu

	
	Žaruljica 
	Online, 24.3.2026. 
	Uloga odgoja u obrazovanju darovite djece 

	
	Odgojitelji u akciji 
	Online, 23.4.2026.
	Unutarnje dijete i obrasci ponašanja u odrasloj dobi 

	
	KoHo pedagogija 
	Online, 24.2.2026. 
	Primjena Orff Schulwerk modela i muzikoterapije u radu s djecom 

	
	KoHo pedagogija 
	Online, 4.2.2026. 
	Zimska avantura pod pahuljama 

	
	KoHo pedagogija 
	Online, 2.2.2026. 
	Dan zaljubljenih 

	
	Dokkica
	Online, svibanj 2026. 
	Razvoj fine motorike i priprema za pisanje 
Prevencija burnouta kod odgojitelja
Pokret kao ulat učenja 
Senzorna integracija 


	Kušec, Valentina
	KoHo pedagogija
	Online, 18.2.2026.
	Različite vještine izražavanja kroz učenje kroz igru 

	
	KoHo pedagogija
	Online, 18.2.2026.
	Kako odgajati sretnu djecu- danski pristup odgoju

	
	KoHo pedagogija
	Online, 10.3.2026.
	Virtuozna voda 

	
	KoHo pedagogija
	Online, 10.3.2026.
	Zimska avantura pod pahuljama 

	
	KoHo pedagogija
	Online, 20.4.2026.
	Šumska terapija i mogučnosti njezine primjene u odgojno-obrazovnom okruženju 

	
	KoHo pedagogija
	Online, 10.2.2026.
	Dan zaljubljenih-čarolija malih srca u učionici 

	
	KoHo pedagogija
	Online, 22.5.2026.
	Kako spojiti Uskrs i znanos- pokusi koji osvajaju djecu

	KoHo pedagogija
	Online, 23.5,2026.
	Planiranje aktivnosti s djecom u vrtiću 

	
	KoHo pedagogija
	Online, 4.6.2026.
	Digitalna jabuka 

	
	Dokkica
	Online, 20.5.2026.
	Razvoj fine motorike i priprema za pisanje 
Prevencija burnouta kod odgojitelja
Pokret kao ulat učenja 
Senzorna integracija 


	Brkić, Magdalena 
	KoHo pedagogija
	Online- 11.9.2025.-12.9.2025.
	Prvi koraci u vrtiću-vodič za nestručne zamjene 

	
	KoHo pedagogija
	Online- 26.2.2026.
	Razumijemo se?- razvoj i jačanje komunikacijskih vještina 

	
	KoHo pedagogija
	Online-27.3.2026.
	Šumska pedagogija 

	
	Aktivnost+
	Online- 13.5.2026.
	Aktivnost koje potiču razvoj mozga

	
	THINKIFIC
	Online- 14.5.2026.
	Djeca koja odskaču u socijalnim odnosima

	
	Aktivnost+
	Online- 15.1.2026.-18.1.2026.
	Zona optimalnog razvoja 

	Pasarić, Nikolina 
	KoHo pedagogija 
	Online- 11.9.2025.-12.9.2025.
	Prvi koraci u vrtiću-vodič za nestručne zamjene 

	
	Aktivnost+
	Online-15.1.2026.-18.1.2026.
	Zona optimalnog razvoja 

	
	Žaruljica 
	Online-16.3.2026.
	Socijalni konflikti u vrtiću 

	
	KoHo pedagogija 
	Online- 8.12.2025.
	Zimska avantura pod pahuljama 

	
	KoHo pedagogija 
	Online- 26.1.2026.
	Planiranje aktivnosti s djecom u vrtiću 

	
	KoHo pedagogija 
	Online- 27.3.2026.
	Šumska terapija 

	Ferenc, Dolores 
	KoHo pedagogija
	online, 18.2.2026.
	Biologija za vrtiće 

	
	KoHo pedagogija
	online, 18.2.2026.
	Tragovima madeleine- višeosjetilne priče u vrtiću 

	
	KoHo pedagogija
	online, 18.2.2026.
	Primjena Orff Schulwerk modela i muzikoterapije u radu s djecom 

	
	KoHo pedagogija
	online, 20.5.2026.
	Dudov svilac i proizvodnja svile u Konavlima 

	
	KoHo pedagogija
	online, 14.6.2026.
	Planiranje aktivnosti s djecom u vrtiću 



[bookmark: _Toc4212]4.4.PRIPRAVNICI I STUDENTSKA PRAKSA
Odgojiteljica Tamara Žuljević završila je s odrađivanjem pripravničkog staža 30.9.2026. i prijavljena je na stručni ispit. Mentorica pripravnici je bila vanjska suradnica Nedeljka Mrđa (DV Osijek). Zaposlena je i psihologinja pripravnica Ivana Matanović. Mentor psihologinji je vanjska suradnica Ivana Farkaš Vidović iz DV Požega.
Studentsku praksu odrađivale su Ena Miškić, Dolores Ferenc, Valentina Kušec i Manuela Mađar studentice studija Ranog i predškolskog odgoja i obrazovanja na Fakultetu za odgojne i obrazovne znanosti u Osijeku te Ivana Tilhof, studentica Fakulteta prirodoslovno-matematičkih i odgojnih znanosti, Predškolski odgoj u Orašju. 

[bookmark: _Toc3204][bookmark: _Hlk171923260]4.5. DOGAĐANJA

ROĐENDAN NAŠEGA VRTIĆA
U listopadu smo proslavili peti rođendan vrtića. Proslava je bila vesela, šarena i puna radosti. ođendan smo slavili cijeli tjedan kroz različite aktivnosti, događaje i izlete. Posjetili smo konjički klub „Slavonija i Baranja“ u Ernestinovu. Imali smo dane otvorenih vrata na kojima smo održali razne radionice (Sportska radionica, likovna radionica, engleska radionica, istraživačka radionica, kreativna radionica). Idući dan smo imali posjet Muzeja za umjetnost i obrt koji su održali radionicu u okviru projekta Ministarstva kulture i medija: “Ruksak pun kulture“ Organizirali smo posjet ZOO Osijek i sportske igre. Zadnji dan nas je posjetila načelnica Općine Ernestinovo te nas iznenadila tortama. 
DJEČJI TJEDAN 
Uključili smo se i u obilježavanje Dječjeg tjedna od 6. do 12. listopada 2025. Tema je bila empatija. Kroz ovaj tjedan djeca su se prisjetila koliko je važno brinuti jedni za druge. Kroz razgovor i različite aktivnosti učili smo kako prepoznati tuđe osjećaje, pomoći prijatelju kada mu je teško te pokazati pažnju, razumijevanje i podršku. Jer i mali znakovi dobrote mogu nekome uljepšati dan.
SIGURNIJE ŠKOLE I VRTIĆI 
I ove godine smo sudjelovali u projektu Sigurnije škole i vrtići te smo s djecom provodili radionice ponuđene na platformi.  Dobili smo oznaku „Siguran vrtić“ za 2025./2026. godinu.

VEČER MATEMATIKE
Večer matematike organizirana je u obliku radionica za djecu  i roditelje a uključuje male radne centre odnosno “matematičke stanice” s matematičkim aktivnostima koje djeca rješavaju samostalno ili uz pomoć roditelja. Djeca prolaze kroz radne centre te na kraju dobiju Zahvalnicu za sudjelovanje. Aktivnosti su prilagođene djeci predškolske dobi te djeca zajedno s odraslima kroz igru i zabavu  usvajaju osnovne i početne matematičke pojmove. Cilj Večeri matematike je popularizacija matematike među odraslima i među djecom od najranije dobi, a provodi se vrtićima i školama diljem Republike Hrvatske.
BOŽIĆNI SAJAM VRTIĆA 
Vrtić je 11. prosinca 2025. godine organizirao Božićni sajam. Na sajmu su se prodavale rukotvorine koje su izradili djece i djelatnici, kuhao se čaj i prodavali kolači. Prikupljenim smo platili izlete tijekom godine.
MEĐUNARODNA KOLONIJA MLADIH
U OŠ Ernestinovo, od 30. ožujka do 1. travnja 2026. održala se 23. Međunarodna kolonija mladih. Organizator Kolonije je Mala akademija umjetnosti u partnerstvu s OŠ Ernestinovo, Likovnom udrugom Petar Smajić i Općinom Ernestinovo. Djeca našeg vrtića su sva tri dana sudjelovala u Slamarskoj radionici. 
DANI MEDIJSKE PISMENOSTI 
Povodom Dana medijske pismenosti, pedagoginja i psihologinja održale su radionicu u srednjoj odgojnoj skupini na temu provođenja slobodnog vremena. Razgovaralo se o tome koliko vremena djeca provode pred ekranima, koje su moguće posljedice prekomjernog korištenja ekrana te koje sadržaje najčešće gledaju i koje igre igraju na internetu.
ISPRAĆAJ PREDŠKOLACA I ZAVRŠNA PRIREDBA
Dječji vrtić Ogledalce Ernestinovo 29. svibnja 2026. godine ispratio je svoju šestu generaciju predškolaca. Ove godine smo ispratili 21 predškolca. Osim predškolaca na priredbi su sudjelovala i djeca u Kraćem programu engleskog jezika te djeca mlađe i srednje skupine.
TJEDAN ZDRAVLJA 
Tijekom ožujka obilježili smo Tjedan zdravlja, posvećen brizi o tjelesnom i mentalnom zdravlju djece i djelatnika. U odgojnim skupinama razgovarali smo o osjećajima – koje sve osjećaje poznajemo, kako ih prepoznajemo i na koje ih načine možemo izražavati. Kroz različite aktivnosti djeca su stjecala nova znanja i vještine koje će im pomoći u svakodnevnom životu, razvijajući pritom emocionalnu pismenost, samopouzdanje i razumijevanje drugih. Posebnu smo pažnju posvetili i kretanju te boravku u aktivnostima koje potiču dobro raspoloženje. Igrali smo se, vježbali, plesali i kretali, puneći se energijom, veseljem i pozitivnim emocijama. Budući da su nam njegovanje dobrih odnosa u kolektivu i briga o mentalnom zdravlju djelatnika iznimno važni, u zbornici smo uredili Kutak supermoći. U njemu su djelatnici istaknuli svoje snage, vještine i kvalitete kojima doprinose radu i zajedništvu našeg kolektiva. Također, svaki je djelatnik izvukao ime jednog kolege ili kolegice te mu napisao poruku podrške i priznanja, ističući zbog čega je ponosan na njega ili nju. Ova je aktivnost dodatno osnažila međusobno uvažavanje, povezanost i osjećaj pripadnosti.
PRIZNANJE ZA NAJBOLJI VRTIĆ 
Dječjem vrtiću „Ogledalce“ iz Ernestinova uručeno je priznanje za osvojeno treće mjesto među najboljim općinskim vrtićima u Hrvatskoj. Vrtić je taj rezultat ostvario u 5. Izboru za najljepši i najbolji vrtić, kojeg su portali Gradonačelnik.hr i Načelnik.hr organizirali i proveli pod pokroviteljstvom Ministarstva znanosti i obrazovanja.
U ovogodišnjem je izboru sudjelovala rekordna 61 ustanova iz cijele Hrvatske, a najbolji vrtići birani su prema stručnim kriterijima koji obuhvaćaju kvalitetu usluga, programe, uvjete boravka djece, rad zaposlenika i uključenost lokalne zajednice. „Ogledalcu“ je ovo treće priznanje osvojeno u trima sudjelovanjima u izboru.
IZVIĐAČI 
U petak, 5. lipnja 2026. naš vrtić je posjetilo nekoliko članova iz Udruge katoličkih izviđača Jarmina (UKIJ) s ciljem animacije djece vrtićke dobi. Na samom početku razgovarali su o tome tko su to izviđači, čime se bave, što jedu kada kampiraju 10 dana u šumi te što im označava marama oko vrata. Saznali smo da izviđači žive u šumi, preko ljeta, gdje istražuju prirodu oko sebe, a mobiteli im za to vrijeme nisu dostupni.
Zajedno s djecom pričali su o pravilima te formirali krug koji predstavlja zajedništvo i prijateljstvo. Razgibali su se uz zvukove “merekete” igre, a nakon toga odigrali su nekoliko pokretnih igara poput komarca, anakonde, utrke konja i zombija. Za kraj, oduševljenje je stvorilo podizanje šatora pa su i djeca pomagala izviđačima držati konstrukciju šatora, zabijati klinove te iskusiti kako je to spavati pod tendom na podu.

SIGURNOST U PROMETU- EDUKATIVNA RADIONICA ZA PREDŠKOLCE 
Naši predškolci sudjelovali su u zanimljivoj i poučnoj radionici „Sigurnost u prometu“ koju je vodila policijska službenica. Kroz razgovor, primjere i praktične aktivnosti djeca su učila kako se sigurno ponašati u prometu te koliko je važno poštivati prometna pravila. Poseban naglasak bio je na pravilnom i sigurnom prelasku ceste. Djeca su naučila da prije prelaska trebaju stati, pogledati lijevo i desno te pažljivo procijeniti kada je sigurno prijeći cestu. Također su razgovarali o važnosti pješačkog prijelaza, semafora i nošenja reflektirajuće opreme. Radionica je protekla u veselom i poticajnom ozračju, a naši su predškolci pokazali veliko zanimanje i aktivno sudjelovali u svim aktivnostima. Zahvaljujemo policijskoj službenici na dolasku i vrijednim savjetima koji će pomoći djeci da budu sigurniji sudionici u prometu.


MAŠKARE 
 Djeca su s velikim uzbuđenjem i ponosom predstavila svoje kostime te na jedan dan postala superjunaci, princeze, životinje, vatrogasci, vile i mnogi drugi maštoviti likovi.
Posebno iznenađenje dana bio je dolazak veselih maskota koje su razveselile sve skupine. Djeca su se družila s maskotama, plesala, pjevala i fotografirala se, a osmijesi na njihovim licima govorili su više od riječi. Susret s maskotama unio je dodatnu čaroliju i oduševljenje u naš maskenbal.
Dan smo nastavili uz veselu glazbu, ples i društvene igre, a nezaobilazne krofne dodatno su zasladile ovu posebnu proslavu.
Kroz igru i zajedničko druženje djeca su razvijala maštu, samopouzdanje i osjećaj zajedništva. Maškare su još jednom pokazale koliko su radost, smijeh i kreativnost važan dio djetinjstva.

[bookmark: _Toc15592][bookmark: _Hlk201051441]4.6. DJECA S TEŠKOĆAMA

U Dječjem vrtiću Ogledalce Ernestinovo djeca s teškoćama integrirana su u redoviti program ranog i predškolskog odgoja i obrazovanja. U tablici broj 4. naveden je ukupan broj djece s teškoćama.
Tablica 4. Ukupan broj djece s teškoćama 
	BROJ DJECE S TEŠKOĆAMA
	UKUPNO

	Djeca s teškoćama u razvoju s dokumentacijom
	5

	Djeca kod koje postoji sumnja na teškoće u razvoju (bez dokumentacije)
	14

	UKUPNO
	19



Stručni tim vrtića tijekom pedagoške godine kontinuirano je provodio aktivnosti usmjerene na identifikaciju i praćenje djece s teškoćama u razvoju. U suradnji s roditeljima i odgojiteljima planirane su i provodile se individualizirane mjere podrške u skladu s razvojnim potrebama i mogućnostima svakog djeteta, a prema potrebi obitelji su upućivane u vanjske specijalizirane ustanove radi dodatne dijagnostike, procjene i uključivanja u potrebne tretmane.
Tijekom godine kontinuirano je praćen razvoj djece s teškoćama, dokumentiran njihov napredak te su, u suradnji s roditeljima i odgojiteljima, planirani i ostvarivani individualni razvojni ciljevi. Posebna pozornost posvećena je osnaživanju kompetencija odgojitelja kroz stručnu podršku i savjetovanje te senzibiliziranju svih sudionika odgojno-obrazovnog procesa za potrebe djece s teškoćama. Kroz svakodnevni rad sustavno su se poticale vrijednosti solidarnosti, prihvaćanja različitosti i tolerancije, čime se doprinosilo stvaranju poticajnog i sigurnog vrtićkog okruženja koje svakom djetetu omogućuje cjelovit razvoj, odgoj i obrazovanje.

[bookmark: _Toc29678]4.7.UPISI
Upisi djece u pedagošku godinu 2026./27. provedeni su od 4. svibnja do 8. svibnja 2026. godine.
Predano je 24 zahtjeva za upis od kojih 19 za jaslice i 5 za vrtić. Sva djeca su primljena u vrtić.
PONUĐENI PROGRAMI
· REDOVITI CJELODNEVNI VRTIĆKI PROGRAM U TRAJANJU 10 SATI - Za djecu u dobi od 3 do 7 godine
· REDOVITI CJELODNEVNI JASLIČKI PROGRAM U TRAJANJU 10 SATI - za djecu u dobi od 1 do 3 godine
· KRAĆI PROGRAM PREDŠKOLE DO 250 SATI (150 SATI) GODIŠNJE - za djecu u godini pred polazak u školu koja nisu uključena u redoviti vrtićki program - program traje od 2. ožujka 2026. do 29. svibnja 2026. g.
Dječji vrtić Ogledalce Ernestinovo u Ernestinovu je na početku pedagoške godine 2025./2026. pohađalo 87 djece. Djeca su se upisivala i ispisivala tijekom cijele godine sukladno upražnjenom broju mjesta.

[bookmark: _Toc5239]4.8. KRAĆI PROGRAMI
Program je verificiran za provođenje programa predškole; suglasnost: MZO, KLASA:601-02/21-01/05;URBROJ:533-05-21-02 od 14.lipnja 2021.godine.
Prema naputku MZO, Program predškole obvezan je za svu djecu koja do 1. travnja 2025.godine navršavaju 6 godina i u školskoj 2024./25. kreću u osnovnu školu. S tim u skladu organiziran je Program predškole prema potrebama djece - školskim obveznicima. Za djecu koja nisu uključene u redoviti program Program predškole provodio se sukladno Državnom pedagoškom standardu i naputcima MZO u vremenskom trajanju od 3. ožujka 2025. do 28. svibnja 2025. godine u ukupnom trajanju od 150 sati.
Ove je godine Program predškole izvan redovnog odgojno obrazovnog rada pohađalo je 3 djece.
Kroz projekt su se razvili  i posebni programi ranog učenja engleskog jezika i dramsko-scenski program. MZO nam je 6. lipnja 2022. godine izdalo Suglasnost na provedbu Kraćeg dramsko – scenskog programa za djecu predškolske dobi u organizaciji Dječjeg vrtića Ogledalce Ernestinovo, KLASA: 601-01/22-03/00402, URBROJ: 533-05-22-0004. Suglasnost na provedbu Kraćeg programa engleskog jezika KLASA: 601-02/22-03/00403, URBROJ: 533-05-22-0008 ishodili smo 8. kolovoza 2022.godine. 
Suglasnost na Kraći program odgojno-obrazovnog rada za potencijalno darovitu djecu predškolske dobi u organizaciji Dječjeg vrtića Ogledalce Ernestinovo, KLASA: 601-02/22-03/00793, URBROJ: 533-05-23-0008 dobili smo 21. travnja 2023. godine. 

[bookmark: _Toc18302]4.9. SURADNJA S RODITELJIMA
Komunikacija s roditeljima ključni je dio odgovornosti odgojiteljskog tima. Odgojitelji, stručni suradnici i roditelji dijele odgovornost zajedničkog rada da razviju suradnički odnos. Komunikacija, međusobno poštivanje, prihvaćanje razlika i interes djece – temelj su dobrog odnosa. Odgojitelji i roditelji moraju razvijati nove vještine i prakse kako bi uspostavili međusobno kvalitetnu interakciju.
1. Savjetovalište za roditelje – roditelji su mogli dobiti bitne informacije kod stručne službe vrtića koja se odnose na pitanja:
a) rasta i razvoja djece
b) razumijevanja određenih razvojnih smetnji
c) pripremanja djece za polazak u vrtić i školu
d) ustroja i rada vrtića

2. Edukativno-savjetodavni rad putem brošura i ostalih pisanih materijala te mrežne stranice vrtića

Roditeljski sastanci:
	Datum
	Tema
	Odgojna skupina

	25.9.2025.
	Osiguranje i Vijeće roditelja 
	Sve vrtićke skupine

	24.2.2026.
	Polazak u prvi razred osnovne škole
	Starija mješovita vrtićka skupina

	19.3.2026.
	Govorni razvoj 
	Jaslice I

	26.3.2026.
	Postavljanje granica u odgoju djece
	Jaslice II

	22.4.2026.
	Problematična ponašanja u odgoju 
	Srednja mješovita vrtićka skupina

	18.6.2026.
	Evaluacija pedagoškog rada u protekloj godini
	Srednja mješovita vrtićka skupina



Individualni razgovori 

Jaslice I
Broj individualnih razgovora provedenih u pedagoškoj godini 2025./2026. iznosi 2. Provedeni su na zahtjev odgojitelja ili roditelja. Najčešće teme su bile: rast i razvoje djeteta, ponašanje u skupini, sudjelovanje u aktivnostima i dnevni ritam vrtića. 

Jaslice II
Broj individualnih razgovora provedenih u pedagoškoj godini 2025./2026. iznosi 12. Provedeni su na zahtjev odgojitelja ili roditelja. Najčešće teme i problemi kojih su se doticali u razgovorima su: nepoželjna ponašanja, popustljivost i postavljanje granica u odgoju, opće funkcioniranje u vrtiću kao i interesi djeteta. 

Mlađa vrtićka skupina
Broj individualnih razgovora provedenih u pedagoškoj godini 2025./2026. iznosi 17. Provedeni su na zahtjev odgojitelja ili roditelja. Najčešće teme su bile: zdravstvena stanja, ponašanja djece unutar skupine, socijalizacija, razvoj djece, prehrana i samostalnost. 

Srednja vrtićka skupina
Broj individualnih razgovora provedenih u pedagoškoj godini 2025./2026. iznosi 7. Provedeni su na zahtjev odgojitelja ili roditelja. Najčešće teme su bile problematična ponašanja i problemi s govorom. 

Starija vrtićka skupina
Broj individualnih razgovora provedenih u pedagoškoj godini 2025./2026. iznosi 15. Provedeni su na zahtjev odgojitelja ili roditelja. Najčešće teme bile su socioemocionalni i kognitivni razvoj djece, odnosi unutar skupine, motoričke vještine i adaptacija. 
 

Stručni tim je održao individualne sastanke na inicijativu stručnih suradnika ili roditelja u skladu s aktualnom problematikom. Konkretna suradnja u pogledu individualnih sastanaka svakog člana stručnog tima navedena je u izvješćima o radu istih.
 
Roditelji su aktivno sudjelovali i u sljedećim događanjima u vrtiću:
1. Večer matematike-zajedno s djecom su sudjelovala u organiziranim aktivnostima  
2. Božićni sajam- roditelji su pekli kolače i donirali stvari potrebne za prodaju na božićnom sajmu 
3. Kiparska kolonija Ernestinovo-roditelji su pekli kolače za prodaju 

[bookmark: _Toc57]4.10.VREDNOVANJE RADA USTANOVE 

Ove pedagoške godine provedeno je vrednovanje rada s ciljem unapređivanje kvalitete odgojno obrazovnog rada. Proveden je anketni upitnik među roditeljima i odgojiteljima. O rezultatima smo raspravili na Odgojiteljskom vijeću te odredili prioritetna područja na kojima trebamo raditi u narednoj pedagoškoj godini. 










[bookmark: _Toc29065]4.11. IZVJEŠĆE O RADU STRUČNE SURADNICE PEDAGOGINJE

U DV Ogledalce Ernestinovo zaposlena je pedagoginja na neodređeno nepuno radno vrijeme (20 sati tjedno).
Pedagoginja je stručno doprinosila maksimalnoj efikasnosti odgojno-obrazovnih ciljeva te unapređenju cjelovitog odgojno-obrazovnog procesa. Redovito je pratila stručnu i znanstvenu literaturu te pedagošku periodiku naglašavajući važnost stručnog usavršavanja stručnih suradnika, ali i odgojitelja. Kroz svoj je rad nastojala javno predstavljati odgojno-obrazovni rad dječjeg vrtića. 
Tijekom pedagoške godine realizirani su poslovi i zadaće u odnosu prema odgojiteljicama, djeci, roditeljima, sustručnjacima i ostalim čimbenicima odgojno-obrazovnog procesa te niz ostalih poslova vezanih uz područja rada pedagoga u ustanovama ranog i predškolskog odgoja.
· U odnosu na dijete
Pedagoginja je sudjelovala u praćenju perioda prilagodbe djece na vrtić i jaslice, osobito tijekom rujna zbog uključivanja nove djece u odgojno-obrazovne skupine. U slučajevima teže i duže adaptacije dogovarane su intervencije. U odgojno-obrazovnim skupinama pedagoginja sudjeluje i s ciljem ostvarivanja kontakta s djecom kako bi stekla uvid u grupnu dinamiku, ali i njihove individualne potrebe, specifičnosti i razvojne mogućnosti. Prilikom boravka u skupinama pratila je i djetetove osjećaje, stajališta i mišljenja u odnosu na pojedina zbivanja i sudionike zbivanja u skupini, vrtiću i izvan vrtića. Na temelju zapažanja, tijekom pedagoške su godine odgojiteljicama davane smjernice za obogaćivanje SDB novim materijalima, poticajima i centrima. U suradnji s ostalim sustručnjacima pedagoginja je intenzivnije pratila djecu i vodila Dosje djeteta. Pedagoginja je sudjelovala u pripremi djece za polazak u školu prateći njihove rezultate i napredovanje u Programu predškole. Tijekom cijele pedagoške godine pedagoginja je radila na obogaćivanju odgojno-obrazovnog programa kroz provedbu projekata, radionica, posjeta školi te odlaska na izlete i predstave. Pedagoginja je tijekom svibnja u suradnji s psihologinjom i zdravstvenom djelatnicom održala individualne razgovore s roditeljima novoupisane djece te provela procjenu djece za upis. U skladu s procjenom pedagoginja je u suradnji s ravnateljicom izradila plan rasporeda djece po skupinama. Pedagoginja je u suradnji s psihologinjom održala radionicu povodom Dana medijske pismenosti u srednjoj vrtićkoj skupini. Vodila je projekt Postcard and craft exchange. Također je i provodila program ranog učenja matematike- Numicon u sklopu projekta Aktivni u vrtiću. 
· U odnosu na odgojitelje
Kroz konzultacije, stručne aktive i Odgojiteljska vijeća pedagoginja je nastojala dati osvrt na ostvarene zadaće te uputu i potporu za unapređenje. Odgojiteljicama je pružala pomoć u vođenju pedagoške dokumentacije te pratila vođenje. Pedagoginja sudjeluje u njihovom neposrednom radu pri prepoznavanju i procjeni grupnih i individualnih djetetovih potreba i razvojnih mogućnosti. Tijekom cijele godine pedagoginja je pratila, poticala i predlagala odgojiteljicama kreiranje poticajnog vremenskog, materijalnog i prostornog konteksta za povoljan djetetov razvoj i optimalno zadovoljenje njegovih potreba. Pedagoginja sudjeluje u pripremi odgojiteljica pripravnica pružajući im podršku i savjete za unapređenje. Prati stručno usavršavanje odgojitelja te im predlaže edukacije. Pedagoginja je nastojala što više unaprjeđivati timski rad te je poticala odgojitelje na različite oblike suradnje s ostalim stručnim suradnicima, roditeljima i širom zajednicom. Osobitu pozornost usmjerila je na pružanje pomoći u ostvarivanju kvalitetnije komunikacije s roditeljima kroz individualne sastanke i individualne razgovore. Također, kada se to pokazalo potrebnim, zajedno je s odgojiteljicama sudjelovala na individualnim i grupnim sastancima. Pedagoginja je sudjelovala u testiranju kandidata za radno mjesto odgojitelja. S obzirom na manjak odgojitelja na tržištu rada, zbog čega su na njihova radna mjesta na određeno radno vrijeme zaposleni nestručni radnici, pedagoginja je u suradnji sa stručnim odgojiteljima radila na uvođenju nestručnih odgojitelja u rad (teorijski i praktično) te je dodatno pratila njihov rad. Pedagoginja je svim odgojiteljima bila na jednom uvidu u rad te održala razgovor nakon uvida.  
· U odnosu na roditelje
Tijekom godine, intenzivnije tijekom rujna i listopada, pedagoginja je pružala pomoć roditeljima u prevladavanju adaptacijskog razdoblja. Također, kroz cijelu su se godinu provodile i individualne konzultacije s obzirom na potrebu. Pedagoginja je održala i individualne razgovore s roditeljima. Pedagoginja je u suradnji s psihologinjom održala roditeljski sastanak za roditelje djece predškolskoga uzrasta na kojem je održala predavanje vezano uz pripremu djece za polazak u školu.  Pedagoginja je roditeljima pružala podršku glede upisa djece u vrtić – od predaje dokumentacije do inicijalnih razgovora koje je provodila u suradnji sa stručnom suradnicom psihologinjom i zdravstvenom djelatnicom. Održala je inicijalne razgovore za upis koji su podrazumijevali prisutnost roditelja i djeteta zbog uzimanja osobnih podataka, procjene djeteta i upoznavanja roditelja s radom dječjega vrtića te njihovim pravima i obvezama. Roditelji su savjetovani o pripremi djeteta za vrtić i adaptaciji. 
· Ostali poslovi
Pedagoginja je konstantno intenzivno surađivala s ravnateljicom, stručnom suradnicom psihologinjom i zdravstvenom djelatnicom, osobito u radu s odgojiteljicama, djecom i roditeljima.
Suradnju je ostvarila i s vanjskim sustručnjacima kako bi obogatila postojeći program rada.
Pedagoginja je bila članica povjerenstva za zapošljavanje djelatnika.


[bookmark: _Toc22595][bookmark: _Hlk201051487]4.12.IZVJEŠĆE O RADU STRUČNE SURADNICE PSIHOLOGINJE

Poslovi stručne suradnice psihologinje tijekom pedagoške godine bili su usmjereni na područja prevencije, rane intervencije i edukacije te su obuhvaćali rad s djecom, roditeljima, odgojiteljima, stručnim timom i vanjskim suradnicima. Aktivnosti su se provodile s ciljem praćenja i poticanja cjelovitog razvoja djece, pružanja stručne podrške svim sudionicima odgojno-obrazovnog procesa te unaprjeđenja kvalitete rada ustanove. Uz neposredan stručni rad, poslovi su uključivali izradu i vođenje stručne dokumentacije, pripremu za rad, stručno usavršavanje te sudjelovanje u razvojnim i organizacijskim aktivnostima vrtića.

Rad s djecom ostvaren je kroz redovit boravak u odgojno-obrazovnim skupinama, kontinuirane opservacije skupine ili pojedinog djeteta te zajedničke izlete i radionice. Sastojao se od sustavnog praćenja adaptacije novoupisane djece, praćenja i procjenjivanja njihovih razvojnih potreba, utvrđivanja psihofizičkog razvoja pojedinog djeteta te procjene njegova funkcioniranja u skupini. Posebna pozornost bila je usmjerena na poticanje socioemocionalnog razvoja djece, razvoj pozitivne slike o sebi, kvalitetnih odnosa s vršnjacima i odraslima te pravovremeno prepoznavanje razvojnih rizika kako bi se omogućila rana intervencija. Za djecu u godini prije polaska u školu kontinuirano su praćene razvojne kompetencije važne za uspješan prijelaz u osnovnu školu. Također, važno područje rada s djecom bila je i identifikacija djece s posebnim potrebama, uključujući djecu s teškoćama u razvoju te potencijalno darovitu djecu. Ukupno je identificirano i sustavno praćeno 27 djece s posebnim potrebama, od čega 19 djece s razvojnim odstupanjima i/ili problemima u ponašanju te 8 djece kod kojih je identificirana potencijalna darovitost. U suradnji s odgojiteljima redovito je praćen njihov napredak, a prema potrebi su provedene intervencije koje su uključivale savjetovanje roditelja i/ili odgojitelja te upućivanje djece na stručnu obradu u vanjske ustanove. Provedeno je i nekoliko individualnih aktivnosti s djecom (rad na razvoju samoregulacije i grafomotorike) te radionica „Svi smo različiti – svi smo važni“ s ciljem uvažavanja međusobnih različitosti i razvoja empatije. Za djecu kod koje je identificirana potencijalna darovitost, osmišljene su  i organizirane tjedne radionice u sklopu kraćeg programa za potencijalno darovitu djecu. Program je bio usmjeren na poticanje kreativnosti, logičkog zaključivanja, kritičkog mišljenja i suradničkih vještina. 
Rad s roditeljima realiziran je kroz kontinuiranu težnju uspostavljanja otvorene komunikacije, s ciljem jačanja partnerskog odnosa između vrtića i obitelji. Obuhvaćao je informiranje roditelja, organiziranje roditeljskih sastanaka, savjetodavni rad te izradu edukativnih materijala u obliku brošura i letaka. Roditeljima su pružane informacije o razvojnim obilježjima djece, rezultatima praćenja i psihologijske procjene te smjernice za poticanje dječjeg razvoja u obiteljskom okruženju. Prilikom upisa djece u vrtić provedeni su inicijalni razgovori tijekom kojih su roditelji informirani o razvojnom statusu djeteta i procesu adaptacije. Tijekom pedagoške godine održano je ukupno 19 inicijalnih te 14 individualnih informativnih i savjetodavnih razgovora s roditeljima. U suradnji s pedagoginjom i odgojiteljima organizirana su dva tematska roditeljska sastanka usmjerena na aktualne razvojne i odgojne teme. U svrhu dodatnog informiranja i osnaživanja roditelja, izrađeni su informativni letci i brošure na sljedeće teme: „Psihološki uvjeti optimalnog razvoja djeteta u dobi od 3 do 4 godine“, „Psihološki uvjeti optimalnog razvoja djeteta u dobi od 2 do 3 godine“, „Prilagodba djeteta na vrtić“, „Razvoj grafomotorike“, „Polazak u školu“ i „Poticanje samostalnosti“. Napisana su tri članka „Darovitost u ranom djetinjstvu“, „Darovitost – mitovi i predrasude“, „Razvoj govora kod djece“, koja su za potrebe javnog informiranja i osvještavanja šire zajednice objavljena na službenoj mrežnoj stranici ustanove. Kroz sve navedene aktivnosti, psihologinja je nastojala osigurati da roditelji budu informirani, podržani i aktivno uključeni u odgojno-obrazovni proces u dječjem vrtiću.
Rad s odgojiteljima odvijao se kroz kontinuiranu stručnu suradnju i komunikaciju tijekom cijele pedagoške godine, s ciljem unaprjeđenja kvalitete odgojno-obrazovnog rada i osiguravanja optimalnog razvoja djece. Suradnja je uključivala razmjenu informacija o osobinama, razvojnim i individualnim potrebama djece te pružanje stručne podrške u svakodnevnom radu s djecom i komunikaciji s roditeljima. Psihologinja je odgojiteljima pružala stručne smjernice za opažanje i praćenje dječjeg razvoja, planiranje razvojnih zadaća te razvoj individualiziranih pristupa u radu s djecom s različitim razvojnim potrebama. Kroz individualne konzultacije i timske dogovore poticala je profesionalnu refleksiju, samovrednovanje i razvoj kompetencija odgojitelja u području komunikacije, socioemocionalnog razvoja djece i stvaranja poticajnog odgojno-obrazovnog okruženja. Posebna pozornost bila je usmjerena na pružanje dodatne podrške odgojiteljima koji su u svojim skupinama imali djecu s teškoćama u razvoju. Sustavno su poticani na profesionalnu refleksiju i traženje individualiziranih pristupa koji odgovaraju konkretnim razvojnim potrebama djece u njihovim skupinama. U svrhu profesionalnog razvoja i jačanja kompetencija, održano je jedno stručno predavanje. Osim savjetodavne i edukativne podrške, odgojiteljima su stavljeni na raspolaganje dodatni resursi, uključujući stručnu literaturu i priručne materijale za rad.
Tijekom pedagoške godine ostvarena je kontinuirana suradnja s ravnateljicom, pedagoginjom i zdravstvenom voditeljicom u planiranju, praćenju i vrednovanju odgojno-obrazovnog procesa te u brizi za razvojne i odgojne potrebe djece. Psihologinja je sudjelovala u radu Povjerenstva za upis djece u vrtić, Tima za darovite te u drugim stručnim timovima prema potrebi. Suradnja s vanjskim ustanovama ostvarivala se sa zdravstvenim i specijaliziranim ustanovama te drugim stručnim službama radi pravodobnog upućivanja djece na dodatnu dijagnostiku, planiranja stručne podrške i osiguravanja kontinuiteta praćenja razvoja djece. Također je ostvarena suradnja s predškolskim psiholozima iz drugih ustanova i mentoricom te sudjelovanje u stručnim skupovima i edukacijama u organizaciji nadležnih stručnih institucija.
Ostali poslovi stručne suradnice psihologinje obuhvaćali su izradu i vođenje dokumentacije i dnevnika rada, sudjelovanje u izradi Godišnjeg plana i programa rada te Godišnjeg izvješća, proučavanje stručne literature, osmišljavanje i provedbu stručnog istraživanja, izradu stručnih materijala i protokola za potrebe vrtića, sudjelovanje na odgojiteljskim vijećima,  sudjelovanje u praćenju kvalitete rada vrtića te u kreiranju promjena s ciljem unaprjeđivanja odgojno-obrazovnog procesa, sudjelovanje u stvaranju temeljnih uvjeta za ostvarivanje prava djeteta i kvalitetnog okruženja za cjelovit razvoj te individualno stručno usavršavanje s ciljem jačanja osobnih i stručnih kompetencija.

[bookmark: _Toc11558]4.13.IZVJEŠĆE O RADU STRUČNE SURADNICE ZDRAVSTVENE VODITELJICE
Zdravstvena voditeljica predškolske ustanove je viša medicinska sestra s usvojenim stručnim znanjima iz medicinskih, društvenih, bihevioralnih znanosti, komunikacijskih vještina, organizacijskih modela i procesa zdravstvene skrbi. U DV Ogledalce ima ugovor na određeno u trajanju od jedne godine, u okviru radnog vremena od 4 sata tjedno. Aktivno surađuje sa stručnim suradnicima, ravnateljicom, odgojiteljima, roditeljima, pedijatrima, prema potrebi s Centrom za socijalnu skrb i Nastavnim zavodom za javno zdravstvo. Zdravstvena voditeljica radi na unapređenju zaštite zdravlja djece.
Djelokrug rada obuhvaća četiri glavna područja:
· zdravstvena zaštita djece
· praćenje i unapređenje sanitarno - higijenskih uvjeta u dječjem vrtiću
· praćenje i unapređenje prehrane
· priprema i realizacija zdravstvenog odgoja.
Zdravstvena zaštita: na području zdravstvene zaštite provedeni su postupci za stvaranje uvjeta za pravilan rast i razvoj djeteta, prevenciju oboljenja od zaraznih i drugih bolesti, stvaranje navika zdravog življenja provođenjem zdravstvenog odgoja, te postupaka zaštite djeteta kroz prevenciju potencijalno opasnih situacija za dijete. Redovito su evidentirani izostanci djece zbog bolesti i preventivnih stanja, te su provedene zdravstveno odgojne mjere pri pojavi zaraznih i drugih bolesti.  Antropometrijska mjerenja s ciljem praćenja rasta i razvoja djeteta te ranim uočavanjem odstupanja, provodila su se dva puta godišnje, u listopadu i lipnju.  Pri evidenciji izostanaka djece jasličke i predškolske dobi redovito su evidentirani izostanci koji su zahtijevali izostanak iz vrtića zbog bolesnih stanja. Evidentirane su ispričnice specijalista pedijatra te roditeljske ispričnice za bolesna stanja u trajanju od 3 dana.  Provedena je prevencija oboljenja i širenja zaraznih bolesti kroz kontinuiranu edukaciju roditelja i odgojitelja te pravilnim postupanjem pri pojavi bolesti koja su zahtjevala izostanak iz vrtića. Redovito su evidentirane ozljede dijece tijekom boravka u prostorijama vrtića kao i vanjskim prostorima. Pri odlasku na izlete provedena je edukacija odgojitelja i roditelja o zaštiti zdravstvenog stanja djece.
Praćenje i unapređenje sanitarno - higijenskih uvjeta: osigurane su najviše moguće razine higijene prostora te stalni nadzor nad higijensko - sanitarnim uvjetima unutarnjih i vanjskih prostora, osiguranje sigurnosnih uvjeta boravka djeteta u vrtiću te pravovremeno i odgovarajuće reagiranje u uvjetima epidemiološke opasnosti. Provedeno je:
· Osiguranje visoke razine higijene objekta praćenjem, nadziranjem i predlaganjem mjera za poboljšanje sanitarno – higijenskih uvjeta rada u dječjem vrtiću
· Ispunjavanje uvjeta smještaja pregledom prostora prilikom pranja i čišćenja, praćenjem provođenja svakodnevne dezinfekcije što obuhvaća sanitarne čvorove, kuhinju, vrtičke unutarnje i vanjske prostore te ostali namještaj.
· Osiguranje optimalnih mikroklimatskih uvjeta unutar objekta (temperatura, vlažnost, osvjetljenje).
· Osiguranje dovoljne količine sredstava za opću higijenu djece, nadzor nad mijenjanjem i pranjem posteljine, briga o ispunjavanju uvjeta u pogledu zdravstvene ispravnosti igračaka i drugih predmeta opće uporabe, pregled igrališta te osiguranje sigurnosti djece.
· Praćenje sanitarno zdravstvenih pregleda radnika.
· Ispunjavanje uvjeta prehrane
Redovite protuepidemijske mjere pri pojavi zaraznih bolesti: dječja glista, gripa, varicelle, gastrointestinalne bolesti sa povraćanjem i proljevom, mononukleoza, upala pluća, angina ili druga bakterijska upala grla, Covid 19, šarlah, konjuktivitis, pedikuloza vlasišta, scabies.
Praćenje i unapređenje prehrane: provedeno je planiranje pravilne prehrane djece u vrtiću u skladu s preporučenim prehrambenim standardima kroz 4 različita jelovnika tijekom 4 godišnja doba te prilagođavanje oblika prehrane specifičnim potrebama djece i alergijskim stanjima. Za djecu sa alergijskim stanjima svaki mjesec je sastavljen poseban jelovnik usklađen njihovim potrebama te je osoblje zaduženo za prehranu kao i odgojitelji educirano o dozvoljenim i zabranjenim namirnicama.
Kroz zdravstveno odgojni rad provedena je suradnja sa stručnim timom te edukacija roditelja djece. Edukacija je usmjerena na stvaranje navika zdravog hranjenja te stvaranje pozitivnog stava prema pravilnoj prehrani. Edukacija i praćenje provođenja proslava rođendana prema prehrambenim standardima.
Zdravstveno odgojni rad: obuhvaća provođenje zdravstvenog odgoja djece, roditelja, odgojitelja, skrbnika i zaposlenih u dječjem vrtiću u svezi sa stjecanjem pravilnih higijenskih navika i usvajanja zdravog načina življenja, posebno s obzirom na prevenciju najznačajnijih zdravstvenih problema. Pri roditeljskom sastanku novoupisane djece korištena je brošura: Kada moje dijete treba izostati iz vrtića, a odnosi se na zdravstveni odgoj roditelja i odgojitelja te simptome koji upućuju na pojavu zaraznih bolesti te ostanak djeteta kod kuće.
Zdravstveno odgojni rad djece se odnosi na zdravlje i higijenu ruku i tijela kroz provedene radionice. Naglasak pri provođenju zdravstvenog odgoja je stvaranje pozitivnog stava prema zdravlju, preventivnim i liječničkih pregledima, higijeni, znanje o zdravoj i nezdravoj hrani. Provedena je edukacija djece po skupinama o važnosti higijene ruku: Kako pravilno prati ruke? Uz edukaciju provedena i edukativna radionica te demonstracija pravilnog pranja ruku. Edukacija o brizi o zdravlju i zubima kroz radionicu i demonstraciju postupka: Pravilno pranje zubića. Usvajanje pravilnih prehrambenih navika kroz radionicu: Piramida pravilne prehrane. U odnosu na odgajatelje i ostale članove vrtića provedena je edukacija, savjetovanje zaposlenika dječjeg vrtića na temu: Najčešće bolesti jasličke i predškolske djece. Kako ih prepoznati? Odgojiteljice su redovito educirane o aktualnim problemima koja se odnose na hitna stanja, osiguranje pravilne prehrane, osiguranje hrane za djecu sa problemima pri prihvaćanju prehrane u vrtićima i za djecu sa nutritivnim alergijama, provođenje općih protuepidemijskih mjera, osiguranje higijensko sanitarnih mjera. Savjetodavne razgovore s odgojiteljima i drugim zaposlenicima provedeni su tijekom godine ovisno o potrebi.
U odnosu na roditelje održani su individualni razgovori: poteškoće sa uspostavom mokrenja; dijeta kod celijakije, alergija na mlijeko, brašno i jaja; poteškoće sa prehranom; enkompreza i nekontrolirano mokrenje; Epilepsija i upotreba epi-pena.  
Zdravstvena voditeljica evidentira propisanu zdravstvenu dokumentaciju: evidencije o higijensko-epidemiološkom nadzoru, evidencije epidemioloških indikacija, evidencije o sanitarnom nadzoru, zdravstvenom odgoju i zdravstvene kartone djece u dječjem vrtiću, evidencije antropometrijskih mjerenja, ozljeda.







[bookmark: _Toc28413]4.14. IZVJEŠĆE O RADU RAVNATELJICE
	Programiranje:
· izrada Godišnjeg plana i programa rada vrtića 
· izrada Godišnjeg Izvješća o radu
· izrada Godišnjeg plana rada ravnatelja
· analiza rada i postignuća u pedagoškoj godini
· planiranje sjednica Odgojiteljskog vijeća
· planiranje radnih dogovora, refleksija
· planiranje stručnih usavršavanja u ustanovi i izvan nje
· izrada programa sadržaja i aktivnosti za pojedine manifestacije
· planiranje sjednica Upravnog vijeća u suradnji s predsjednikom Upravnog vijeća
· podrška i pomoć u izradi planova i programa rada odgojitelja
· pisanje ljetopisa, matične knjige
· skupljanje dokumentacije o radu vrtića: videozapisi, fotografije, članci i dr.

Poslovi organiziranja rada Vrtića
· provođenje upisa za redovne programe i program predškole 
· organizacija rada u novoj pedagoškoj godini
· organizacija obilježavanja važnih datuma u suradnji sa lokalnom zajednicom
· organizacija obilježavanja Dana vrtića
· briga o odgovornom odnosu radnika prema imovini vrtića
· koordinacija rada svih skupina i djelatnika
· rad na unaprjeđenju odgojno - obrazovnog procesa
· rad u povjerenstvu za praćenje rada pripravnika

Savjetodavni rad
· sa svim djelatnicima vrtića u cilju pozitivne međusobne komunikacije i razvoja vrtića
· s pripravnicima, odgojiteljima i vanjskim stručnim suradnicima
· savjetovanje i suradnja sa vanjskim stručnjacima i ustanovama
· savjetovanje i suradnja s roditeljima

Administrativno-upravni poslovi
· sklapanje ugovora o radu na određeno i neodređeno radno vrijeme
· sklapanje Ugovora o sufinanciranju s općinama i drugim pravnim subjektima
· sklapanje ugovora o pružanju usluga vrtića s roditeljima
· izrada plana korištenja godišnjih odmora
· izdavanje odluka o korištenju godišnjeg odmora
· praćenje primjene zakona i podzakonskih akata
· vođenje evidencije o radnicima i radnom vremenu radnika
· donošenje odluke iz djelokruga rada

Financijsko - računovodstveni poslovi
· izrada prijedloga Financijskog plana Dječjeg vrtića Ogledalce Ernestinovo za 2025. s projekcijama za 2026. i 2027. godinu uz obrazloženje
· pravovremena isplata materijalnih prava radnika
· izrada godišnjeg financijskog izvješća
· vođenje evidencije o narudžbenicama, dostavnicama i računima
· ispunjavanje Izjave o fiskalnoj odgovornosti

Suradnja
· ostvarivanje i unapređivanje suradnje sa roditeljima
· suradnja sa zaposlenicima
· sudjelovanje na roditeljskim sastancima
· suradnja sa Općinom Ernestinovo
· Suradnja s Upravnim vijećem: dogovarati dnevni red, pripremati materijale za sjednice,  podnositi obrazloženja, izvješća, sudjelovati u radu
· provoditi odluke Upravnog vijeća
· suradnja s Upravnim odjel za obrazovanje i mlade
· suradnja s javnim ustanovama, poduzećima i udrugama u mjestu: Konjogojska udruga, Udruga umirovljenika, MAUE
· suradnja s osnovnom školom „Ernestinovo“
· suradnja s MZOM
· suradnja s Agencijom za odgoj i obrazovanje
· suradnja s višom savjetnicom za odgoj i obrazovanje
· suradnja s Hrvatskim zavodom za zapošljavanje
· suradnja s Udrugom Breza
· suradnja s Dokkicom
· suradnja s policijom
· suradnja s DVO 
· suradnja s KIFOS - om

Zastupanje i predstavljanje ustanove:
· zastupanje prema pozivima i potrebi
· zastupanje u javnim medijima
· prezentiranje ustanove

Stručno usavršavanje:
· izraditi  i realizirati program stručnog usavršavanja
· sudjelovati u radionicama , predavanjima, seminarima
· organizirati predavanja, radionice i seminare u vrtiću
· prisustvovati svim radionicama u organizaciji vrtića
· organizirati i voditi sjednice Odgojiteljskog vijeća
· usavršavanje prema katalogu AZOO
· praćenje webinara „Zakon u vrtiću“ u organizaciji Učilišta Eduka Savjet
· kontinuirano praćenje zakonskih promjena
· praćenje stručne literature na temu kvalitetnog vođenja odgojno-obrazovne ustanove



ODGOJITELJSKO VIJEĆE 
· Sudjelovanje u pripremi i realizaciji odgojiteljskih vijeća te praćenje realizacije zaključaka i njihova provedba u odgojno-obrazovnoj praksi 
· Praćenje provedbe planiranih zadaća te redoviti izvještaj o postignućima. 
· 
UPRAVNO VIJEĆE 
· Sudjelovanje  u pripremanju sjednica i materijala za Upravno vijeće 
· Provođenje zaključaka sjednica te povratna informacija zaposlenicima 
· Podnošenje izvješća o rezultatima rada temeljem Statuta i Poslovnika o radu Upravnog vijeća 




[bookmark: _Toc27250][bookmark: _Hlk201051530]4.15. IZVJEŠĆE O RADU VODITELJICE PROGRAMA JAVNIH POTREBA – RAD S DAROVITOM DJECOM

Stručno osoblje dječjeg vrtića „Ogledalce“ tijekom pedagoške godine sustavno se bavilo prepoznavanjem i podržavanjem potreba potencijalno darovite djece, s posebnim naglaskom na individualizirani pristup i stvaranje poticajnog okruženja koje omogućuje razvoj njihovih sposobnosti i interesa. Kraći program odgojno-obrazovnog rada za potencijalno darovitu djecu provodio se tijekom cijele pedagoške godine s ciljem pružanja podrške cjelovitom razvoju djece te osiguravanja uvjeta u kojima mogu razvijati svoje potencijale. Program je bio strukturiran u skladu s razvojnim potrebama djece te usmjeren na poticanje divergentnog i kritičkog mišljenja, kreativnog izražavanja, rješavanja problemskih zadataka, razvoja socio-emocionalnih kompetencija i usvajanja novih znanja i vještina kroz igru.


Sudionici programa
U program je bilo uključeno osmero djece predškolske dobi, koja su, temeljem provedenog postupka identifikacije, prepoznata kao potencijalno darovita. Postupak identifikacije provodio je Tim za darovite, koji je planirao, koordinirao i provodio proces prepoznavanja darovitosti koristeći relevantnu dokumentaciju, mišljenja odgojitelja, sustavnu opservaciju djece u odgojno-obrazovnom procesu te rezultate psihologijske procjene kognitivnih sposobnosti i drugih razvojnih obilježja. Na temelju integrirane stručne procjene Tim za darovite donio je mišljenje i prijedlog za uključivanje djece u program, uzimajući u obzir njihove sposobnosti, interese, obrasce učenja i razvojne potrebe.
Struktura programa
Program se provodio kroz grupne radionice koje je vodila psihologinja Ivana Matanović, jednom tjedno u trajanju od 45 minuta. Aktivnosti su planirane polazeći od približne točke razvoja djece te su sadržajno i metodički bile prilagođene njihovim sposobnostima i interesima. Kroz istraživačke, problemske, kreativne i suradničke aktivnosti djeca su imala priliku razvijati kritičko mišljenje, logičko zaključivanje, sposobnost rješavanja problema, socijalne vještine i izražavati kreativnost. Poseban naglasak stavljen je na učenje kroz igru, istraživanje i aktivno sudjelovanje djece u procesu učenja. Provedbu programa koordinirao je Tim za darovite, koji je tijekom pedagoške godine pratio ostvarivanje individualnih razvojnih ciljeva, pružao stručnu podršku te vrednovao učinkovitost provedenih aktivnosti.
Evaluacija i povratne informacije
Evaluacija programa provodila se kontinuiranim praćenjem i dokumentiranjem napretka djece tijekom radionica, uz samorefleksiju i samoevaluaciju djece te redovite konzultacije s odgojiteljima. Praćen je razvoj kognitivnih sposobnosti, kreativnosti, socio-emocionalnih kompetencija i motivacije za učenje. Odgojitelji su tijekom godine uočavali povećanu znatiželju, pojačanu inicijativu, ustrajnost u rješavanju problemskih zadataka te izraženiji interes djece za istraživačke i spoznajne aktivnosti.
Preporuke za budući rad
Na temelju postignuća i iskustava iz ovogodišnjeg programa, sljedeće preporuke mogu doprinijeti daljnjem unapređenju rada s darovitom djecom u Dječjem vrtiću "Ogledalce":
1.  Dodatne obuke za odgojitelje i stručnjake: Pružiti kontinuiranu edukaciju i stručne radionice za odgojitelje i stručnjake koji rade s darovitom djecom, kako bi se osigurali najnoviji pristupi i metode u radu s njima. 
2.  Suradnja s vanjskim institucijama: Povezati se s institucijama i organizacijama koje se bave darovitim pojedincima kako bi se omogućilo razmjenjivanje znanja, resursa i iskustava te ostvariti suradnju s OŠ „Ernestinovo“ radi osiguravanja kontinuiteta praćenja i podrške potencijalno darovitoj djeci nakon završetka predškolskog odgoja. 
3.  Suradnja s roditeljima: Nastaviti razvijati suradnju s roditeljima kroz tematska predavanja, radionice i individualna savjetovanja kako bi se osigurao kontinuitet poticanja dječjih potencijala u obiteljskom okruženju.
Zaključak
Provedbom programa javnih potreba usmjerenog na rad s darovitom djecom u Dječjem vrtiću "Ogledalce" osigurano je poticajno okruženje koje je djeci omogućilo razvoj njihovih potencijala. Kroz strukturirane radionice djeca su imala mogućnost istraživanja različitih područja interesa, jačanja socijalnih i emocionalnih kompetencija, samopouzdanja te razvijanja kreativnog i kritičkog mišljenja uz pozitivnu sliku o sebi. Ostvareni rezultati potvrđuju važnost nastavka provedbe programa i njegova daljnjeg unaprjeđivanja kako bi se potencijalno darovitoj djeci i nadalje osiguravali primjereni uvjeti za cjelovit razvoj.  


[bookmark: _Toc28826]4. 16.  IZVJEŠĆE O RADU VODITELJICE KRAĆEG PROGRAMA ENGLESKOG JEZIKA
U pedagoškoj godini 2025./2026. Kraći progam ranog učenja engleskog jezika održavao se u periodu od 1. listopada 2025. do 31. svibnja 2026. godine: dva puta tjedno po jedan sat u trajanju od 35 minuta u Srednjoj mješovitoj skupini i Starijoj mješovitoj skupini, odnosno dva sata tjedno u svakoj od dvije navedene skupine. 
Ovaj Program primarno je usmjeren na poticanje i osnaživanje razvoja jedne od osam temeljnih Kompetencija za cjeloživotno učenje prema Nacionalnom kurikulumu za rani i predškolski odgoj i obrazovanje (NN 05/15) zvanu Komunikacija na stranim jezicima. Ciljevi i zadaće Programa jesu osvijestiti važnost komunikacije na engleskom jeziku u suvremenom dobu djeci predškolske dobi kroz obrađivanje sadržaja primjerenih njihovoj dobi i okruženju, organizirane igrovne i druge aktivnosti koje potiču učenje i usvajanje osnova engleskog jezika te u konačnici produkciju znanja i vještina aktivnom uporabom engleskog jezika u vrtićkom okruženju. 
Planiranje poticaja za aktivnosti na engleskom jeziku te priprema prostora za provođenje istih temelji se na opservaciji djece unutar odgojno-obrazovne skupine i njihovih interesa, a sve u svrhu stimulacije procesa učenja i usvajanja engleskog jezika kod djece na interaktivan i zanimljiv način. Primjenjujući pregršt različitih didaktičko-metodičkih pristupa prilikom provođenja Programa, djeca su aktivno sudjelovala u razmjeni znanja i vještina iz engleskog jezika s Voditeljicom programa, ali i s vršnjacima unutar skupine, te tako u konačnici dosegla visoku razinu motivacije za daljnje učenje i istraživanje engleskog jezika tijekom nadolazećeg formalnog obrazovanja. 
U obje odgojno-obrazovne skupine Program je provođen uz pomoć verificiranih udžbenika i dodatnih materijala naziva My Disney Stars and Friends (2 and 3) izdavačke kuće Pearson Education. U Srednjoj mješovitoj skupini planirani poticaji i provođene aktivnosti pokrili su sljedeće tematske cjeline iz udžbenika My Disney Stars and Friends 2: At School, The Weather, My Face, My Things, My Lunch, My Room, The Farm, Playground i Actions. U Starijoj mješovitoj skupini obrađene su pak nešto složenije tematske cjeline iz udžbenika My Disney Stars and Friends 3: My Animals, My Party, In the Woods, In the Sky, My Senses, Let's Go, In the Ocean, My City i My Clothes. Primjenjujući različite didaktičke materijale i metode poučavanja engleskog jezika sukladno dječjoj dobi te prateći dječji interes, obje odgojno-obrazovne skupine imale su prilike aktivno učiti i usvajati osnove engleskog jezika te razvijati znanja, vještine i spoznaje o sadržajima i temama prikladnim njihovoj dobi i okruženju. U konačnici su djeca obje skupine podigla vlastitu jezičnu kompetenciju na zavidnu razinu te uspješno i aktivno upotrebljavala engleski jezik u komunikaciji s Voditeljicom Programa i vršnjacima. Sva usvojena znanja i vještine iz područja engleskog jezika obje su skupine prezentirale kroz razne prigodne pjesme s pokretima na Završnoj priredbi vrtića, čime je provođenje Kraćeg programa ranog učenja engleskog jezika uspješno završeno, a svi ciljevi i zadaće istoga u potpunosti ostvareni.
Cjelokupno prostorno-materijalno okruženje i ozračje vrtića, kao i komunikacija i suradnja s djelatnicima i stručnim suradnicima istoga, bili su u potpunosti zadovoljavajući i korektni; poteškoća prilikom provođenja Programa nije bilo. 
Voditeljica Programa Ena Miškić, mag. educ. philol. angl. i univ. bacc. praesc. educ., aktivno se stručno usavršava na području engleskog jezika i književnosti te ranog i predškolskog odgoja i obrazovanja, čime uspješno objedinjuje svoj nastavnički poziv s poslom odgojitelja djece rane i predškolske dobi.

	Datum i mjesto
	sadržaj
	skupina

	29.9.2025., Konjički klub Ernestinovo
	Upoznavanje rada s konjima. Djeca su promatrala konje, mazila ih i hranila. 
	Vrtićke skupine 

	30.9.2025., DVD Ernestinovo
	Sudjelovanje u edukativnom programu Ruksak pun kulture 
	Vrtićke skupine 

	1.10.2025., Osijek
	Posjet ZOO vrtu
	Vrtićke skupine

	29.10.2025., Ernestinovo
	Posjet doktorici Branki Franjić u Ernestinovu
	Mlađa vrtićka skupina

	31.10.2025., Vukovar 
	Posjet Muzeju vučedolske kulture
	Srednja i starija vrtićka skupina

	17.2.2026., Osijek
	Posjet Dječjem kazalištu Branka Mihaljevića i gledanje predstave Anica i Danica 
	Vrtićke skupine

	20.3.2026., Osijek
	Posjet kinu Urania i gledanje animiranog filma Taffiti. 
	Vrtićke skupine

	22.4.2026., Osijek
	Posjet Dječjem kazalištu Branka Mihaljevića i gledanje predstave Vasilisa Premudra
	Vrtićke skupine

	26.5.2026, DVD Ernestinovo
	Gledanje dječje predstave o prijateljstvu
	Vrtićke skupine

	9.6.2026., Osijek
	Posjet Muzeju školjaka i vodenog svijeta 
	Vrtićke skupine

	20.5.2026., Beli Manastir 
	Sudjelovanje na 22. Olimpijskom festivalu dječjih vrtića 
	Vrtićke skupine 

	lipanj 2026., Slastičarna „Breza“, Ernestinovo
	Odlazak djece na sladoled.
	Vrtićke skupine

	30.6.2026., Osijek
	Posjet Muzeju likovnih umjetnosti 
	Vrtićke skupine

	16.7.2026., Osijek
	Posjet arheološkom muzeju Osijeku
	Vrtićke skupine

	20.8.2026., Osijek
	Posjet Cinestaru Osijek i gledanje animiranog filma Spužva Bob film: Potraga za skockanim
	Vrtićke skupine





[bookmark: _Toc30716]6.  SURADNJA S VANJSKIM USTANOVAMA
Suradnja s Općinom Ernestinovo ogleda se  kroz suradnju prilikom obilježavanja različitih manifestacija, dogovora o financiranju redovne djelatnosti Dječjeg vrtića Ogledalce Ernestinovo te dogovorima o planu investicijskog održavanja objekta. 

	USTANOVA
	SVRHA SURADNJE

	Konjički klub „Slavonija i Baranja“, Ernestinovo
	Izlet u prirodu, edukacija o konjima

	Osnovna škola Ernestinovo
	Suradnja oko upisa djece u 1. razred 

	Ministarstvo kulture i medija /
Ministarstvo znanosti, obrazovanja i mladih
	Ruksak pun kulture 

	DVD Ernestinovo
	Korištenje prostora DVD-a

	Kineziološki fakultet Osijek 
	Suradnja oko provođenja Sportskog programa

	FOOZOS
	Stručna praksa studenata RPOO

	MAU Ernestinovo
	Provođenje radionica u vrtiću. Sudjelovanje na Međunarodnoj koloniji mladih u Ernestinovu

	Dokkica
	Edukacije za odgojitelje



Odgojiteljsko vijeće Dječjeg vrtića Ogledalce Ernestinovo na svojoj 5. sjednici održanoj 24. kolovoza 2026. g. prihvatilo je Godišnje izvješće o radu Dječjeg vrtića Ogledalce Ernestinovo. 
RAVNATELJICA
Monika Miškić, univ. mag. praesc. educ., v.r.

Upravno vijeće Dječjeg vrtića Ogledalce Ernestinovo na svojoj 29. sjednici održanoj dana 26. kolovoza 2026. godine usvojilo je
Izvješće o radu Dječjeg vrtića Ogledalce Ernestinovo za razdoblje od 1.09.2025. do 31. 08. 2026. godine.

PREDSJEDNIK UPRAVNOG VIJEĆA
Damir Matković, mag. iur., v.r.

